الفضاء الخارجى أو الفضاء ببساطه هو الامتداد الموجود ورا الأرض برى الغلاف الجوى و بين الأجرام السماويه. الفضاء الخارجى مش فاضى تماما و بيحتوى على كثافه منخفضه من الجزيئات غالبا بتكون بلازما من الهيدروجين و الهيليوم و الإشعاع الكهرومغناطيسى و المجالات المغناطيسيه و النيوتريونات و الغبار و الأشعه الكونيه. درجه حراره خط الأساس للفضاء الخارجى 2.7 كلفن (70270.45- درجه مئويه , 454.81- درجه فهرنهايت), البلازما بين المجرات بتشكل حوالى نص الماده الباريونيه (العاديه) فى الكون, الدراسات بتقول ان 90 ٪ من الكتله فى معظم المجرات فى شكل غير معروف و بتتسمى الماده المظلمه و غالبيه طاقه الكتله فى الكون اللى ممكن ملاحظتها هى طاقه مظلمه, و هو نوع من طاقه الفراغ مش مفهومه. الفضاء الخارجى ما بيبداش على ارتفاع محدد فوق سطح الأرض و مع ذلك خط كارمان على ارتفاع 100 كم (62 ميل) فوق مستوى سطح البحر بيستخدم بشكل تقليدى كبدايه للفضاء الخارجى فى معاهدات الفضاء و حفظ سجلات الفضاء الجوى. تم إنشاء إطار قانون الفضاء الدولى بموجب معاهده الفضاء الخارجى, و اللى دخلت حيز التنفيذ فى 10 اكتوبر 1967. المعاهده دى بتمنع أى مطالبه بالسياده الوطنيه و بتسمح لكل الدول باستكشاف الفضاء الخارجى بحريه.